|  |
| --- |
|  |
|  |

2020 m. kovo 30 d.

p. Ryčiui Naginevičiui

UAB „SoftDent“

Drobės g. 62

LT-45181 Vilnius

Lietuva

Mūsų nuoroda: **2020/03-29/TAX**

Gerb. p. Ryti,

Šis Paslaugų užsakymas sudarytas 2020 m. kovo 30 d. (toliau – šis PU) tarp UAB „Ernst & Young Baltic“ (toliau – Mes arba EY) ir UAB „SoftDent“ (toliau – Jūs arba Užsakovas) pagal 2018 m. gruodžio 19 d. Sutartį Nr. 2018/12-11/TAX (toliau – Sutartis) tarp EY ir Užsakovo.

Jei šiame PU nėra numatyta kitaip, šis PU įeina į Sutartį ir yra laikomas jos dalimi. Šiame PU nustatytos sąlygos yra taikomos tik šiame PU numatytoms paslaugoms ir nėra taikomos Paslaugoms, kurios numatytos bet kokiuose kituose šios Sutarties paslaugų užsakymuose. Didžiosiomis raidėmis rašomi, bet atskirai neapibrėžti, terminai šiame PU turi Sutartyje nustatytas reikšmes, o Sutartyje esančios nuorodos į „Jus“ ar „Užsakovą“ bus laikomos nuorodomis į Jus.

**1. Paslaugų apimtis**

Mes Jums suteiksime konsultaciją dėl vaistinių sąrašo nurodymo informaciniame pranešime apie išrašytą e. receptą (įskaitant SMS žinutes) teisėtumo.

**2. Jūsų įsipareigojimai**

Pagal mūsų prašymus Jūs mums suteiksite visą informaciją ir dokumentus, reikalingus mums suteikti Paslaugas. Ši informacija bus mums pateikta pagal mūsų nurodytus pateikimo terminus.

**3. Papildomos sąlygos**

Mūsų darbo apimtis apsiriboja konkrečiais mokesčiais, dėl kurių konkrečiais atvejais Mes teikiame konsultacijas ir neapima konsultacijų valstybės pagalbos klausimais, nebent būtų sutarta kitaip. Mes mielai Jus konsultuosime ir dėl kitų mokesčių ar dėl valstybės pagalbos, jei gausime tokius nurodymus.

Visos konsultacijos remsis įstatymais, galiojančiais konsultacijų teikimo metu.

Svarbu, kad Jūs kreiptumėtės į mus dėl bet kokių jau suteiktų patarimų peržiūrėjimo, jei sandoris atidedamas arba bus kartojamas, arba jei ketinama sudaryti iš pažiūros panašų sandorį. Mūsų pradinis patarimas gali būti netaikytinas arba netinkamas tomis aplinkybėmis.

Savo rekomendacijose Mes galime nurodyti rizikos veiksnius ir mokesčius administruojančioms institucijoms susidomėjimą galinčias sukelti sritis, taip pat būdus, kuriais tokią riziką būtų galima sumažinti. Tačiau neįmanoma garantuoti, kad mokesčius administruojančios institucijos neužginčys sandorio arba garantuoti tokio ginčo baigtį.

Jei dėl sandorių, kurių klausimu Mes Jus konsultuojame, į Jus kreiptųsi mokesčių administratorius, siūlytume Jums kreiptis į mus dėl rekomendacijų, kaip elgtis toliau.

Kaip Jums yra žinoma, Europos Sąjunga peržiūrėjo Tarybos direktyvą 2011/16/ES dėl administracinio bendradarbiavimo apmokestinimo srityje nustatant privalomą tam tikrų tarpvalstybinių sandorių atskleidimą įgaliotai institucijai teisės aktų nustatyta tvarka. Mes ir kitos EY Įmonės bei kiti paslaugų teikėjai, kuriuos samdome tam tikrai daliai Paslaugų, savo išimtine ir vienintele nuožiūra, nustatysime, ar tokie sandoriai, kuriuos apima mūsų Paslaugos, privalo būti atskleisti įgaliotai institucijai. Kiek įmanoma, Mes sieksime informuoti Jus iš anksto apie sandorio atskleidimą, kurį privalėsime padaryti mūsų teikiamų Paslaugų atžvilgiu, ir bet kokiu atveju, jums paprašius, pateiksime tokio atskleidimo kopiją.

Už Paslaugas bus atsakingas partneris Irmantas Misiūnas, o Projekto grupės darbui vadovaus darbo grupės vadovas Vytautas Birmontas (toliau – Projekto darbo grupė). Pasiliekame teisę bet kuriuo metu keisti Projekto darbo grupės sudėtį. Joks toks pakeitimas nebus laikomas keičiančiu PUir neturės jokios įtakos jo galiojimui.

EY, kitos EY įmonės bei mums paslaugas teikiantys asmenys, gali naudoti Užsakovo informaciją, gautą teikiant Paslaugas, atliekant bendruosius vertinimus, palyginimus ar tyrimus, EY leidiniuose, kuriuose pateikiamos įžvalgos įvairias profesiniais klausimais, taip pat su tikslu tobulinti paslaugas, kurias Mes teikiame Jums ar kitiems užsakovams. Tokiu atveju Mes tai darydami nenurodysime Jūsų ar kitų su Jumis susijusių asmenų bei kitaip nedarysime konkrečių nuorodų į Jus. Atlikdami tokius veiksmus, Mes laikysimės mums taikomų teisės aktų bei profesinės etikos reikalavimų.

Šios Sutarties tikslais Jūsų apmokėta sąskaita be tolesnių pastabų bus laikoma patvirtinimu, kad Paslaugos, už kurias pateikta sąskaita, buvo suteiktos tinkamai.

Jei Jūs nevykdysite savo įsipareigojimų, Mes turėsime teisę sustabdyti Paslaugų teikimą. Ši teisė papildo Bendrųjų sąlygų 36 skyriuje numatytą mūsų teisę nutraukti šią Sutartį.

**4. Paslaugų teikimo terminai**

Šio PU 1 punkte nurodytos paslaugos bus suteiktos per 5 darbo dienas nuo šio PU pasirašymo.

**5. Užmokestis, išlaidos ir atsiskaitymo tvarka**

Užmokestis už paslaugų teikimą bus apskaičiuojamas pagal taikomą 120 EUR plius PVM valandinį įkainį atsižvelgiant į faktiškai EY darbuotojų paslaugoms teikti sugaištą laiką.

Sąskaita už EY suteiktas paslaugas bus išrašyta po paslaugų Užsakovui suteikimo.

Jūs sutinkate, kad Mes siųstume sąskaitas Užsakovui el. paštu. Šiam tikslui jūs pateikėte tokį adresą: rytis.naginevicius@softdent.lt. Prašome informuoti mus raštu, jei pageidautumėte gauti sąskaitas kitu el. pašto adresu.

Jei Užsakovui prireiktų papildomų paslaugų, užmokestis už suteiktas paslaugas būtų apskaičiuotas pagal EY atstovų valandinius įkainius ir faktiškai EY atstovų paslaugoms teikti panaudotą laiką.

Visi mokėjimai, išskyrus avansinį mokėjimą, turi būti atlikti per 20 (dvidešimt) dienų po sąskaitos išrašymo dienos į EY nurodytą banko sąskaitą.

Prašome pasirašyti šį laišką žemiau nurodytoje vietoje, kad patvirtintumėte, jog sutinkate su šiais susitarimais, ir grąžinti jį Vytautui Birmontui (UAB „Ernst & Young Baltic”, Subačiaus g. 7, LT-01302 Vilnius), kai tik Jums bus patogu. Jei turėsite klausimų dėl bet kurio iš šių dokumentų, prašome nedvejojant kreiptis į Vytautą Birmontą (Tel. nr. 8 5 2742 884; el. pašto adresas Vytautas.Birmontas@lt.ey.com), kad galėtume išspręsti bet kurį Jūsų pateiktą klausimą prieš pradėdami teikti Paslaugas.

UAB „Ernst & Young Baltic“

Vardu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leonas Lingis, Partneris

Veikiantis pagal 2019 m. sausio 11 d. įgaliojimą Nr. 2019/01-LL

Pasirašymo data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUTINKU:

UAB „SoftDent“

Drobės g. 62

LT-45181 Vilnius

Lietuva

Įmonės kodas 110799112

PVM mokėtojo kodas LT107991113

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rytis Naginevičius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (pasirašymo data)

Priedai:

* Šio laiško su visais priedais egzempliorius, skirtas jums pasirašyti ir grąžinti mums